ઘાટકોપરના જગડુશાનગરમાં દિવ્યદર્શન બિલ્ડિંગમાં આશિષ બંસલ ૧૯૭૫થી રહેતા હતા. ત્યાંના રહેવાસીઓએ ‘મિડ-ડે’ને કહ્યું હતું કે ‘આશિષ બંસલ ગઈ કાલે સવારે ૧૦.૩૦ વાગ્યાની આસપાસ તેમની કારનો ડ્રાઇવર નીલેશ આશિષ બંસલના ઘરે આવ્યો હતો અને તેણે તેમના કુટુંબીજનોને હતું કે કેટલાક માણસો કારને અથડાવ્યા પછી તેની શેઠની આંખે પાટા બાંધીને ઉપાડી ગયા હતા, તેને ખૂબ માર માયોર્ હતો અને પછી પરોઢિયે પાંચ વાગ્યે પહેલાં તેને ૫૦૦ રૂપિયા આપીને ઘરે જવા કહ્યું હતું; પણ થોડી વારમાં તેની પાસેથી ૫૦૦ રૂપિયા પાછા લઈને તેને છોડી મૂક્યો હતો. નીલેશે આ પ્રમાણે કહ્યું, પણ તેના શરીર પર ક્યાંય ઉઝરડા જોવા નહોતા મળ્યા. તેનાં કપડાં પણ અપ-ટુ-ડેટ હતાં. ત્યાર પછી વધુ ચર્ચા કર્યા વગર આશિષના પિતા વેદપ્રકાશ બંસલ અને બીજા લોકો ડ્રાઇવરને લઈને ખારપુર ગયા હતા, જ્યાં તેમણે આશિષ અને નીલેશ સાથે બનેલી ઘટનાની ફરિયાદ નોંધાવી હતી.’